ኣምባሳደር ፍሰሃ ኣስገዶም፡ እቲ ኩናት ቅድሚ ምጅማሩ ቅድሚ ነዊሕ ግዘ ጀሚሩ ከምኡ ኢና እናበልና ጸኒሕና። እወ፡ ኣብ ዝኾነ እዋን ኣብ ዝኾነ ቦታ ብዘይ ዝኾነ ቅድመ ኹነት እዚ ኩናት ደው ክብል ኢና ንደሊ። ህዝቢ ትግራይ ይመውት እዩ ዘሎ፡ እቶም ኣብ ቀረባ መዓልቲታት ናብ ሱዳን ክሰግሩ ዝኽእሉ ዝነበሩ ስደተኛታት እኳ፡ ወታሃደራት መንግስትን ኤርትራን ምስጢር ከየውጽኡ ስለዝፈርሑ ይኽልክሉዎም እዮም ዘለዉ። ሰባት ይሞቱ እዮም ዘለዉ። እቲ ኣብ ኣዲስ ኣበባ ዘሎ ዘይ ሕጋዊ መንግስቲ፡ ንኸተማ መቐለ ሰላማውያን ሰባት ኣብ ውሽጢ እናሃለዉ ክድብድባ ከምዝኾነ እዩ ዘፈራርሕ ዘሎ። ኤምባሲታት ኣመሪካን እንግሊዝን፡ ኣብ ትግራይ ተፈጢሩ ዘሎ ጎንጺ ክሃድእ ተማሕጺኖም ሎሚ ቅድሚ ቀትሪ ነፈርቲ ኲናት ኣብ መቐለ ደብዲበን ብኣንፈት ደቡብ ምብራቕ ትግራይ ኵናት ተኻይዱ ከምዝነበረ ተገሊጹ ኣብ ዓለማዊ ዲፕሎማሲ ኣብ ዝነበርኩሎም 40 ዓመታት ከምዚ ዝበለ ርእየ ኣይፈልጥን፤ እወ ድሉዋት ኢና፡ ብወገን ቤት ምኽሪ ጸጥታ ውድብ ሕቡራት ግን ሃገራት ኣዚና ኢና ሓዚንና። ብዛዕባ ኢትዮጵያ ብዘይስሩዕ መገዲ እዮም ምዝራብ ጀሚሮም፡ ሓንቲ ሃገር ንኣብዪ ድላዩ ክገብር ፍቓድ ስለዝሃበቶ ጥራሕ። እቲ ኲናት ኣብ ክልተ ኣብ ሰለስተ መዓልቲ ክውዳእ እዩ ተባሂሉ። እመኑኒ ኣይውዳእን፥ እቲ ስቓይ ክቕጽል እዩ። ቤት ምኽሪ ጸጥታ ሓላፍነቱ ከምዝዋጻእ ተስፋ ንገብር። ኮይኑ ግና ኣብ ኒውዮርክ ርእየዮም እየ፡ ንብዙሓት'ውን ኣዘራሪበዮም። ኣብዪ ኣሕመድ ዝደለዮ ክገብር እዮም ዝጸበዩዎ ዘለዉ። ወታሃደራዊ ጸብለልታ ምስረኸበ ናብ ድርድር ክመጽእ እዩ ኢሎም እዮም ዝሓስቡ። እዚ ግን ኣብ ህዝቢ ትግራይ ኣይከውንን። ቢቢሲ፡ ኣብ መወዳእታ ኣብ ዝሓለፈ ሰሙን መንግስቲ ኢትዮጵያ ምስ ኣሸበርቲ ኮፍ ኢልና ኣይዘራረብን ኢሉ ነይሩ እዩ። ምናልባት ፍቓደኛ እንተኾይኑ እሞ ናብ ዝርርብ እንተቐሪብኩም መንግስቲ ኢትዮጵያ እንታይ ክብል ኢኹም ትጽበዩ?
